এই কোরটি লেঃ জেনারেল তপেশ্বর নারায়ণ রায়না (পরে পূর্ণ জেনারেল এবং সেনাপ্রধান) ১৯৭১ সালের অক্টোবর মাসের ৭ তারিখে পশ্চিমবঙ্গ প্রদেশের কৃষ্ণনগরে তৈরি করেন, দুই মাস পরে ডিসেম্বরেই কোরটি পাকিস্তানের সঙ্গে যুদ্ধে জড়িয়ে যায়। ভারত-পাকিস্তান যুদ্ধ ১৯৭১ চলাকালীন এই কোরের সৈন্যরা তৎকালীন পূর্ব পাকিস্তানের খুলনা, যশোর, ঝিনাইদহ, মাগুরা এবং ফরিদপুর এলাকা পাকিস্তান সেনাবাহিনীর হাত থেকে মুক্ত করেছিলো, গঙ্গা এবং পদ্মা নদীর মধ্যবর্তী এলাকাও এই কোরের সেনাদের অধীনে এসেছিলো। যুদ্ধের পরে কোরটি পশ্চিম সেনা কমান্ডের অধীনে চলে যায় এবং হরিয়ানা প্রদেশের চন্দিমন্দির সেনানিবাসে এটির নতুন সদর-দপ্তর স্থাপিত হয়, ১৯৮৫ সালের জানুয়ারীতে এটি আম্বালাতে পুনঃস্থাপিত হয়।